মেসৌরি অঙ্গরাজ্যের নর্থ কার্টেজ এলাকা। গ্রীষ্মের উষ্ণ সকাল। নিক ও তার স্ত্রী এমি ডানের পঞ্চম বিবাহবার্ষিকীর আয়োজন। অতিথি অভ্যাগতদের অানিত পুরস্কারে ভরে গেছে ঘর। এই সময়ই ঘটল সেই দুর্ঘটনা। নিকের সুন্দরী বউ এমিকে পাওয়া যাচ্ছে না। কোথায় গেলো মেয়েটা? তবে কি মিডিয়াব্যক্তিত্ব নিকই রয়েছে এই কুকর্মের পিছনে? অথচ দায়িত্বশীল আর প্রেমিক স্বামী হিসেবে নিকের সুনাম আছে। ২০১২ সালে প্রকাশিত জিলিয়ান ফ্লেনের এই ফিকশনধর্মী উপন্যাসের পাতায় পাতায় রয়েছে রোমাঞ্চ আর উত্তেজনার ছড়াছড়ি। আর এ কারণে প্রকাশিত হওয়ার সঙ্গে সঙ্গে পাঠকরা এটি লুফে নেয়। ঠাঁই পায় নিউ ইয়র্ক টাইমসের বেস্ট সেলার উপন্যাসের তালিকায়। ২০১৪ সালে এই কাহিনি অবলম্বনে চলচ্চিত্র নির্মাণ করেছেন হলিউডনির্মাতা ডেভিড ফিনচার।